Anzjana minn Marsaxlokk tinsab rikoverata fl-isptar f’qagħda kritika wara li kienet involuta f’inċident tat-traffiku. Il-mara li għandha 79 sena kienet qed issuq il-karozza tagħha fit-triq ewlenija li tagħti għal Marsaxlokk meta għal xi raġuni tilfet il-kontroll u baqgħet dieħla f’vettura oħra pparkjata. L-inċident seħħ għall-ħabta tat-8,30 a.m. L-anzjana ttieħdet l-isptar Mater Dei fejn ġiet iċċertifikata li tinsab fil-periklu li titlef ħajjitha. Pulizija tad-distrett ħejjew rapport dwar l-incident li dwaru nfetħet ukoll inkjesta mill-Maġistrat tal-Għassa.